1 ઓક્ટોબર ને રવિવારથી આણંદના કરમસદ ખાતેથી ભાજપની ગુજરાત ગૌરવ યાત્રાનો પ્રારંભ કરવામાં આવ્યો હતો. સરદાર પટેલની જન્મભૂમિથી નાયબ મુખ્યમંત્રી નીતિન પટેલની આગેવાનીમાં આ યાત્રા શરૂ થઇ હતી, ભાજપના રાષ્ટ્રીય અધ્યક્ષ અમિત શાહના હસ્તે આ યાત્રાનો આરંભ થયો હતો. આ પહેલાં અમિત શાહે કરમસદ ખાતે સભાનું સંબોધન કર્યું હતું. ગુજરત સરકારથી અસંતુષ્ટ પાટીદારોએ આ દરમિયાન ભાજપનો વિરોધ કર્યો હતો, અમિત શાહના સંબોધન દરમિયાન પાટીદાર આંદોલન સાથે જોડાયેલ યુવાઓએ 'જય સરદાર સય પાટીદાર'ના નારા લગાવ્યા હતા. સાથે જ ભાજપ વિરોધી સૂત્રોચ્ચાર પણ કરવામાં આવ્યા હતા.